Armsad sõbrad, on saabunud aeg jälle kõnelda vampiiridest. Lauri Leesi kurdab, et vampiirijutud vallutavad maailma.1 Kui see tõesti nõnda on, siis teeb see valvsaks. Sest siis peab tolle kummalise maailmavallutusvõimaluse enese taga varjuma midagi maailmale  olulist. Ja selleks on tõsiasi, et inimtsivilisatsioon siirdub oma arengu käigus aina ilmsemini valguse riigist pimeduse pärusmaale, inimkeskkonnast vampiirikeskkonda, päevavalgelt kunstvalguse valda.